Hjertelig velkommen, adgang forbudt

Hjertelig velkommen, adgang forbudt (originaltittel: Добро пожаловать, или Посторонним вход воспрещён) er en sovjetisk film fra 1964, regissert av Elem Klimov.

Handling 
I en sovjetisk ungdomsorganisasjon er administratoren, Dynin, bekymret for at barna kan bli utsatt for skadelige ulykker - og at han dermed kan bli ansett som ansvarlig for eventuelle skader. Han mener ulykker skjer når formelle regler brytes, og derfor mener han at alt må gjøres strengt i henhold til formelle instrukser og forskrifter. En ung gutt, Kostya Inochkin, (spilt av Viktor Kosykh) bryter en av disse strenge reglene ved å svømme ut alene til en øy - i stedet for å bare svømme i det spesielt utpekte området, som blir grundig overvåket av personalet.

Som et resultat blir Inochkin utvist fra hele leiren, og sendt hjem. Men Inochkin er bekymret for at hvis bestemoren hans, som han bor sammen med, oppdager at han har blitt utvist kommer hun til å dø av sorg. Så i stedet for å reise hjem, forsøker han å vende tilbake til leiren ulovlig. Han gjemmer seg, men blir snart oppdaget av noen av de andre barna som begynner å hjelpe ham med å bli. Men de må forsøke å overliste alle de voksne. Men enkelte voksne blir også med på handlingene etter hvert, og motsetter seg også Dynins strenge regime.

Skuespillere 
 Viktor Kosykh som Kostya Inochkin.
 Yevgeniy Yevstigneyev som Dynin.
 Arina Aleynikova som Valia.
 Ilya Rutberg som en gym-lærer.
 Lidiya Smirnova som en doktor.
 Aleksei Smirnov som en annen ansatt ved leiren.

Referanser

Eksterne lenker 

Sovjetiske filmer
Filmer fra 1964